คาดบาทสัปดาห์หน้าแกว่งกรอบ29.80-30.20
ศูนย์วิจัยกสิกรฯคาดเงินบาทสัปดาห์หน้าแกว่งในกรอบ 29.80 -30.20บาท/ดอลล์&nbsp; จับตา ข้อมูลเศรษฐกิจสหรัฐ
12 ส.ค. 2554

ศูนย์วิจัยกสิกรฯคาดเงินบาทสัปดาห์หน้าแกว่งในกรอบ 29.80 -30.20บาท/ดอลล์  จับตา ข้อมูลเศรษฐกิจสหรัฐ 
ศูนย์วิจัยกสิกรไทย คาดแนวโน้มสัปดาห์ถัดไป (15-19 ส.ค. 54) เงินบาทอาจเคลื่อนไหวในกรอบ 29.80-30.20 บาทต่อดอลลาร์ฯ โดยคงต้องจับตาข้อมูลการค้าระหว่างประเทศเดือนก.ค.ของไทย ตลอดจนข้อมูลเศรษฐกิจสหรัฐฯ ที่สำคัญ ได้แก่ ดัชนีตลาดที่อยู่อาศัย (NAHB) ผลสำรวจภาคการผลิตของเฟดสาขานิวยอร์ก ผลสำรวจแนวโน้มธุรกิจของเฟดสาขาฟิลาเดลเฟียเดือนส.ค. ยอดขายบ้านมือสอง ดัชนีชี้นำเศรษฐกิจ ดัชนีราคาผู้บริโภค ดัชนีราคาผู้ผลิต ผลผลิตในภาคอุตสาหกรรม ข้อมูลการเริ่มสร้างบ้านและการอนุญาตก่อสร้างเดือนก.ค. ข้อมูลเงินทุนไหลเข้าสุทธิสู่ตลาดการเงินสหรัฐฯ เดือนมิ.ย. และจำนวนผู้ขอรับสวัสดิการว่างงานรายสัปดาห์ 
เมื่อในวานนี้  (11 ส.ค.) เงินบาทปรับตัวอยู่ที่ระดับ 29.89 จากระดับ 29.84 บาทต่อดอลลาร์ฯ ในวันศุกร์ก่อนหน้า (5 ส.ค. )